Diari Oficial de la Generalitat Valenciana


Sumari del DOGV 8435, del 30-11-2018 (2018/10390)

Informació pública de l'aprovació de l'informe ambiental i territorial estratègic de la modificació puntual número 84 de l'ordenació detallada del Pla general.
---------------------------------------------------------------------------------------------------------------------------------------------------------------

### Dades del document

Número de DOGV
:   8435

Data del DOGV
:   30-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10452


Data del document
:   16-11-2018

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 84 de l'ordenació detallada del Pla general.  
 [2018/10623]  
La Junta de Govern de la ciutat de Gandia ?en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 12 de novembre de 2018, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan de 8 de novembre, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 84 del Pla general de Gandia, de conformitat amb els criteris de l'annex VII de la LOTUP, per no tenir efectes significatius sobre el medi ambient, amb la fi de continuar la tramitació de l'expedient conforme a la normativa urbanística.  
  
La 84a MOD PG consisteix en redactar una normativa específica per als habitatges del carrer Eivissa i així regular els seus paràmetres urbanístics i garantir la seua conservació i el seu manteniment.  
El document inicial estratègic (DIE) planteja 2 alternatives i opta per la número 1, que consisteix en redactar una normativa específica, que complemente les normes urbanístiques del Pla general per a ordenar aquest àmbit i evitar la seua pèrdua.  
S'efectua consulta a la Confederació Hidrogràfica del Xúquer; al Servei d'Ordenació del Territori (PATRICOVA) de la Conselleria d'Habitatge, Obres Públiques i Vertebració del Territori; als serveis forestals (Patfor) de la Conselleria d'Agricultura, Medi Ambient, Canvi Climàtic i Desenvolupament Rural; al Servei de Planificació i Infraestructura Verda de la Conselleria d'Habitatge, Obres Públiques i Vertebració del Territori; a la Direcció General d'Habitatge, Rehabilitació i Regeneració Urbana; a la Direcció General de Turisme; al Col·legi d'arquitectes de la Comunitat Valenciana; al Col·legi d'aparelladors, arquitectes tècnics i enginyers de l'edificació de València; i a la Junta de Districte del Grau de Gandia, amb el resultat següent:  
- El cap del Servei d'Ordenació del Territori informa que, consultades les cartografies d'inundabilitat autonòmica i estatal (PATRICOVA i SNCZI respectivament), l'àmbit de la modificació, especialment la part de les cases que recauen al riu, està afectat per perillositat d'inundació per als períodes de retorn de 10, 50, 100 i 500 anys i per la zona de flux preferent, per la qual cosa resulten aplicables els articles 17.2 i 20 del PATRICOVA. No obstant això, la modificació plantejada no suposa un increment de la vulnerabilitat de l'ús del sòl davant de les inundacions per la qual cosa la 84a MOD PG resulta compatible amb les determinacions normatives del Pla d'acció territorial sobre prevenció del risc d'inundació a la Comunitat Valenciana, i correspon al departament que instrueix l'expedient la sol·licitud de l'informe de l'administració hidràulica regulat en l'article 14.bis.5) del Reial decret 638/2016, de 9 de desembre, pel qual es modifica el Reglament del domini públic hidràulic.  
- El cap de Servei de Rehabilitació i Observatori de l'habitatge i segregació urbana emet informe favorable de la modificació proposada, tot això sense perjudici del compliment de les condicions bàsiques de disseny i qualitat en edificis que pogueren ser exigibles per als habitatges de l'àmbit.  
- El cap de Servei d'Infraestructures Turístiques informa que el Pla d'espais turístics de la Comunitat Valenciana, directrius particulars de la Safor recomana articular una política de revalorització dels recursos patrimonials i culturals, i afavorir la rehabilitació d'edificis i habitatges enfront de la nova construcció, i per tant, la 84a MOD PG s'ajusta i no és procedent formular cap al·legació.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que la proposta de modificació detallada núm. 84 del Pla general, que consisteix en redactar una normativa específica per als habitatges del carrer Eivissa del Grau de Gandia, no té efectes significatius sobre el medi ambient d'acord amb els criteris establerts en l'annex VII de la LOTUP.  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 84a MOD PG i designar com a alternativa més idònia mediambientalment l'alternativa 1 del document inicial estratègic.  
  
Tercer. Incloure aquest informe en la documentació de la modificació del planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
Quart. Sol·licitar als tècnics del Departament d'Urbanisme que revisen i adapten l'esborrany de la 84a MOD PG als pronunciaments dels informes rebuts durant la fase de consulta a les administracions.  
  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 51.7 de la LOTUP. I en la pàgina web municipal de conformitat amb el Decret 2016-4019.  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
Seté. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 16 de novembre de 2018.- El titular accidental de l'òrgan de suport a la JGCG (D 3174, 28.05.2018): Francisco Rius Mestre.